Grantham
Grantham je grad od 43,720 stanovnika na istoku Engleske u Grofoviji Lincolnshire.

On je i administrativni centar Distrikta South Kesteven

Geografske karakteristike 

Grantham leži na rijeci Witham, udaljen 37 km južno od administrativnog centra grofovije Lincolna i oko 35 km istočno od Nottinghama.

Historija 

Grantham je naselje  saksonskog porijekla, koje se spominje u Domesday Booku 1066. Kraljevsku povelju o statusu grada dobio je 1463. Za srednjeg vijeka prosperirao je na trgovini vunom. 

Tokom 19. vijeka izrastao je u važno čvorište na željezničkoj pruzi iz Londona za Škotsku.

Privreda
Glavna industrija Granthama je mašinogradnja, naročito proizvodnja dizelskih motora i cestovnih valjaka.
Uz to se proizvode poljoprivredni alati i mašine.

Znamenitosti 

Najveća znamenitost Granthama je parohijska crkva sv.Wulframa, sa zvonikom visokim 86 metara, za koju se drži da je jedna od najljepših engleskih srednjovjekovnih crkava. 
Poznat je i po hotelu George iz 18. vijeka, kog je opisao Charles Dickens u svojoj noveli Nicholas Nickleby iz 1839.

Poznati sugrađani 

Fizičar, matematičar i astronom Isaac Newton i Margaret Thatcher, prva žena britanski premijer, proveli su svoje djetinstvo u Granthamu.

Pobratimski gradovi 

 Sankt Augustin, Njemačka

Izvori

Vanjske veze 

 Visit Grantham  

Gradovi u Engleskoj
Lincolnshire